Publication: Magyar Közlöny
Issue: MK-2001-29 (Year: 2001, Number: 29)
Era: 1990-2004
Section: a 11/2001. (III. 13.) KöViM rendelethez
Paragraph Index: 237

b) párhuzamos közlekedésre ki nem jelölt egyirányú forgalmú úton. Ezeken az utakon sem mellőzhető azonban az „Állj! Elsőbbségadás kötelező” jelzőtáblához előírt kötelező megállás helyét jelző vonal (KRESZ 154. ábra), a forgalomirányító fényjelző készüléknél szükséges megállás helyét jelző vonal (KRESZ 153. ábra) és a vasúti átjárónál előírt záróvonal alkalmazása, kivéve, ha a forgalmi sáv szélessége ezáltal 2,75 m alá csökkenne. 17.2. A különleges forgalmi sávok, valamint a kijelölt gyalogos-átkelőhely jelöléséhez előírt útburkolati jelek létesítése mindig kötelező. 17.3. A „Megállási tilalom” és a „Várakozási tilalom” útburkolati jeleket a kiemelt szegélyen, ahol az nincs, vagy útburkolati jel létesítésére nem alkalmas, az úttest szélén kell alkalmazni. 17.4. Az „Irányjelző (előjelző) nyíl” útburkolati jelet csak az útburkolati jelekkel jelölt forgalmi sávokban szabad létesíteni, kivéve azt a 4,5—5,5 m közötti szélességű forgalmi sávot, ahol a bekanyarodni szándékozó, és az azt elkerülő jármű egymás mellett elfér. 17.5. A „Terelőnyíl” útburkolati jelet

Source: https://magyarkozlony.hu/hivatalos-lapok/d77a2fccce80a33f49607903c02ec8735097e91b/dokumentumok/717988a21e264505ac1be280c89c6b455098078c/letoltes